**9. Napirend**

**E l ő t e r j e s z t é s**

**Révfülöp Nagyközség Önkormányzata Képviselő-testületének 2019. október 24-én tartandó nyilvános Alakuló testületi ülésére**

**Tárgy: Polgármester szabadsága ütemezésének jóváhagyása**

**Előterjesztő:** Kondor Géza, polgármester

**Előkészítette:** Nagy Éva ügyintéző

Előterjesztő…………… Jogszabállyal nem ellentétes

Tóthné dr. Titz Éva

aljegyző

Tisztelt Képviselő-testület!

A közszolgálati tisztviselőkről szóló 2011. évi CXCIX. törvény (a továbbiakban: Kttv. ) 225./C. §-a rendelkezik a főállású polgármester szabadságáról és annak kiadásáról, valamint a Kttv. 107.§-a a főállású polgármester tisztségének megszűnésekor a szabadság megváltásáról.

A Kttv. 225/L. (1) bekezdése szerint a polgármester szabadságmegváltásánál alkalmazni kell a Kttv. 107. § (2) bekezdését.

A Kttv. 107. § (2) bekezdése alapján a kormányzati szolgálati jogviszony megszűnése esetén, ha a munkáltató az arányos szabadságot nem adta ki, az arányos szabadságot (ha a kormánytisztviselőnek van fennmaradó szabadsága) úgy kell megváltani, hogy ha a kormánytisztviselő

*a)*a 62/A. § szerint új kormányzati szolgálati jogviszonyt létesít, a megváltással érintett arányos szabadságból a korábbi kormányzati szolgálati jogviszony megszűnése és az új kormányzati szolgálati jogviszony létesítése közötti időtartamra eső szabadságot - a közszolgálati tisztviselők és az állami tisztviselők jogviszonyának megszűnésével és megszüntetésével összefüggő egyes eljárási részletkérdésekről szóló kormányrendelet szerinti munkáltatói értesítés kézhezvételét követő 15 napon belül - meg kell váltani, és a fennmaradó szabadságot a létrejövő kormányzati szolgálati jogviszony alapján a kormánytisztviselőt megillető szabadsághoz hozzá kell számítani,

*b)*a 62/A. § szerint új kormányzati szolgálati jogviszonyt nem létesít, az arányos szabadságot a jogviszony megszűnését követő 40. napon kell megváltani.

A Kttv. 225/C. §(1) A főállású polgármester évi huszonöt munkanap alapszabadságra és tizennégy munkanap pótszabadságra jogosult.

(2) A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. ***A polgármester a szabadság igénybevételéről a képviselő-testületet a következő ülésen tájékoztatja***. ***A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.***

(3) Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.

**(4) A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.**

(5) A foglalkoztatási jogviszonyban álló alpolgármester szabadságára az (1)-(4) bekezdésben foglaltak vonatkoznak azzal az eltéréssel, hogy a szabadság ütemezését a polgármester hagyja jóvá, és a szabadságot a polgármester adja ki.

Kondor Géza főállású polgármest2014. október 13. napján létrejött főállású polgármesteri jogviszonya megszűnt. A polgármester 2019. október 13. napjáig az időarányosan járó szabadságát kivette.

A 2019. október 13. napján tartott önkormányzati választásokon Kondor Géza ismételten főállású polgármesterként került megválasztásra.

A választás napjától, azaz 2019. október 13. napjától 2019. december 31. napjáig időarányosan járó szabadság 8 nap melynek ütemezéséről a képviselő-testületnek döntést kell hozni.

Határozati javaslat:

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2019.(…) HATÁROZATA**

***A polgármester 2019. évi szabadsága ütemezéséről***

Révfülöp Nagyközség Önkormányzata Képviselő-testülete megállapítja, hogy Kondor Géza, főállású polgármester 2019. január 1. napjától 2019. október 13. napjáig időarányosan járó szabadságát kivette.

A 2019. október 13. napjától 2019. december 31. napjáig járó 8 nap szabadság ütemezését az alábbiak szerint hagyja jóvá:

…..

A Képviselő-testület felkéri a polgármestert, hogy a szükséges intézkedéseket tegye meg.

Felelős: Kondor Géza polgármester

Határidő: folyamatos